laion/Wikipedia-Exotic huggingface dataset:
AutoLISP

AutoLISP היא ניב של שפת התכנות Lisp אשר נבנתה במיוחד בשביל השימוש בגרסה המלאה של תוכנת AutoCAD והתוכנות אשר נגזרו ממנה כגון AutoCAD Map 3D, AutoCAD Architecture, ו-AutoCAD Mechanical. AutoLISP נגזרה מגרסה מוקדמת של XLISP, אשר נוצרה על ידי דייוויד בץ (David Betz). ניב ה-AutoLISP הוצג לראשונה בשנת 1986 בגרסה 2.18, ושופר בגרסאות רבות עד לגרסה 13, בפברואר 1995. מאוחר יותר, Autodesk הזניחה את AutoLISP לטובת פיתוח סביבות פיתוח פופולריות יותר כגון Visual Basic for Applications (VBA), .NET Framework ו-ObjectARX. תוכנית פשוטה אשר מדפיסה "Hello World" ב-AutoLISP : (defun hello () (princ "\nHello World!") (princ) ) דוגמה מורכבת יותר של קוד ב-AutoLISP : (defun c:pointlabel ( / pnt ) (if (setq pnt (getpoint "\nSpecify point: ")) (progn (entmake (list '(0 . "POINT") (cons 10 (trans pnt 1 0)) ) ) (entmake (list '(0 . "TEXT") (cons 10 (trans (cons (+ (car pnt) 0.6) (cdr pnt)) 1 0)) (cons 40 (getvar 'textsize)) (cons 1 (strcat "X:" (rtos (car pnt)) " Y:" (rtos (cadr pnt)))) ) ) ) ) (princ) ) הקוד לעיל מגדיר פעולה חדשה היוצרת אובייקט AutoCAD ( נקודה במרחב עם ערכי X ו Y ) ואובייקט טקסט של שורה אחת המציג את ערכי ה X וה Y. שם הפעולה מכיל את התחילית ':c', אשר גורם ל AutoCAD לזהות את הפונקציה כפקודה רגילה. המשתמש יצטרך לכתוב 'pointlabel' ולהזין את קואורדינטות ה-X וה-Y, או ללחוץ על מיקום מסוים בשרטוט. אז הפונקציה תציב את הסמן בנקודה הזו, ותיצור אובייקט טקסט של שורה אחת לידו, המכיל את קואורדינטות ה X וה Y של הנקודה בהתאם ל- ( User Coordinate System ( UCS הפעיל. הפעולה לא דורשת פרמטרים, ומכילה משתנה לוקלאי אחד ('pnt'). האתר הרשמי של Autodesk AutoLISP "AutoCAD LT vs. AutoCAD". קישור למקור. מדריך AutoLISP למתחילים (PDF) ההיסטוריה של AutoLISP "VBA support in AutoCAD 2011" "BricsCAD Compare versions" "IntelliCAD CAD Platform – Features and Benefits" (About the User Coordinate System (UCS ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
שרה בורק

שרה בורק לבית גורטנשטיין (1922 – 17 במאי 2019) הייתה מחברת ספרי לימוד במתמטיקה לחינוך המיוחד, מורה ומנהלת בית ספר ישראלית. שרה בורק נולדה בפולין ולמדה בגימנסיה יהודית. תקוותה ללמוד במכללה היסטוריה נכזבה מפאת חוסר מקום ולכן נרשמה למתמטיקה ופיזיקה. במלחמת העולם השנייה ברחה לאוזבקיסטן שהייתה חלק מברית המועצות, לימדה שם גרמנית ואחר כך ניהלה מוסד לילדים יתומים. כדי לא להישלח לחזית כאחות נרשמה ללימודי תואר שני בהתכתבות והייתה נוסעת לעיר הבירה טשקנט לבחינות עד לסיום לימודיה בשנת 1944. כשהסתיימה המלחמה ונפוצו שמועות על אפשרות חזרה לפולין, עברה לנהל בית ילדים לאזרחי פולין. שם העבירה בסתר ילדים יהודים לתנועה הציונית שתעלה אותם ארצה. אחד הילדים היהודים שבאחריותה ידע להתפלל ובעקבות הלשנה זומנה לנ.ק.ו.ד. והואשמה בתעמולה דתית בבית הילדים. למזלה היו לה תעודות הוקרה על שהיא מחנכת ברוח הקומוניזם וכך ניצלה. הוריה ואחיה נספו. לאחר חזרתה לפולין נישאה לברוך בורק. הזוג ניסה לעלות ארצה אך גורש על ידי הבריטים לקפריסין. שם לימדה בבית הספר, ילדה את בנה יעקב בורק, הגיעה לארץ בשנת 1948 ומצאה עבודה בבית ספר לחינוך מיוחד בפתח תקווה. לאחר מכן ניהלה את בית הספר לחינוך מיוחד "מסילות" בבת ים עד ליציאתה לגמלאות (1959-1987) . בורק חיברה ספרי לימוד בחשבון לילדים עם פיגור קל וכמו כן חוברות לפיתוח אינטליגנציה לגנים. בטיפת חלב היו נעזרים בהן לבדיקת ילדי גן. ספריה התבססו על ספרי לימוד בגרמנית, בפולנית, ברוסית ובאנגלית, כמו גם על על ניסיונה בארץ. היא כתבה עשרות רבות של ספרים וחוברות לתלמידים ולמורים, רובם בהוראת חשבון אך גם בהוראת קריאה ומילון מצויר. בנוסף, ערכה בורק השתלמויות למורים, לגננות ולסטודנטים בדידקטיקה ובמתודיקה של הוראת חשבון בחינוך המיוחד. כמו כן, ארגנה בשנות ה-60 תערוכה אינטראקטיבית גדולה של עזרי לימוד לילדים בעלי פיגור קל. היא הוצגה במרכזיות הפדגוגיות בתל אביב ובירושלים ונדדה גם ברחבי הארץ. לבקשתו של יובל דרור, שהיה ראש בית הספר לחינוך באוניברסיטת תל אביב, כתבה שרה בורק ספר מקיף על חריגויות ודעות קדומות. ספריה של בורק ועזרי הלימוד שפיתחה נמצאים בארכיון בית הספר לחינוך באוניברסיטת תל אביב משנת 2004. בורק זכתה בפרס החינוך (1981) ובתעודות הוקרה מאקי"ם ומעיריית בת ים על פעילות התנדבותית. מדיה וקבצים בנושא שרה בורק בוויקישיתוף שרה בורק, דף שער בספרייה הלאומית שרה בורק, זכרונות, סיפור חיים, הוצאת ירון גולן 2012 חומר ארכיוני על עבודתה של שרה בורק בבית הספר מתוך ארכיון החינוך של אוניברסיטת תל אביב בהוצאת יבנה, עד 1992 בהוצאת עמיחי רשימה חלקית של ספריה של שרה בורק באתר הספרייה הלאומית הדף של פרופ' יובל דרור באתר האוניברסיטה חריגויות ודעות קדומות חומר ארכיוני על שרה בורק בארכיון החינוך של אוניברסיטת תל אביב שרה בורק התנדבה בוועד אקי"ם, הקימה גן טיפולי שהיה ברובו התנדבותי (רק התרפיסטיות קיבלו שכר) וייסדה וניהלה בהתנדבות חוג לילדי גן בדגש על מתמטיקה. בנוסף התנדבה ביד ושם.
מפיגי

מחוז מפיגי (באנגלית, בסוואהילי: Mpigi) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, מפיגי. המחוז גובל במחוז וואקיסו מצפון מזרח, במחוז קלנגלה מדרום, במחוז קלונגו מדרום מערב, במחוז בוטמבלה ממערב ובמחוז מיטיאנה מצפון מערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא מפיגי. המחוז הוקם בשנות ה-70 של המאה ה-20, ממספר מחוזות בממלכת בוגנדה. במשך השנים התפצלו מהמחוז שטחים לצורך הקמת מחוזות חדשים, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. המחוזות שהוקמו הם וואקיסו (1990), בוטמבלה (2010) וגומבה (2010). רוב כלכלת המחוז נשענת על חקלאות. הגידולים הנפוצים במחוז הם: תירס, בננה, קסאווה, כותנה, כרוב, בצל, אבוקדו, עגבנייה, שעועית, בטטה, קפה (צמח) ותה. רוב התוצרת החקלאית נמכרת בשטחי המחוז ונועדת לשימוש עצמי. קצב גידול האוכלוסייה הוא 2.33% בשנה. כ-80% מתושבי המחוז גרים באזורים כפריים. אתר האינטרנט הרשמי של מפיגי Government names 14 new districts, web.archive.org, ‏29 באוקטובר 2013 (באנגלית) Mpigi (District, Uganda) - Population Statistics, Charts, Map and Location, www.citypopulation.de (באנגלית)
יחזקאל כהן (רב)

הרב יחזקאל חיים מאיר כהן (ה'תרע"ד, 1914 – ג' בכסלו ה'תשל"ד, 1973) היה רב העיר הספרדי וחבר בבית הדין הרבני בעיר רחובות. נולד בפרס לתותי שרה ולמאיר כהן. בשנת תרע"ח (1918), בהיותו בן ארבע, נפטר אביו, בגיל שבע עלה לישראל עם אימו ושלושת אחיו. והתגוררו בירושלים, כהן נכנס ללמוד בתלמוד תורה "דורש ציון" ובית המדרש "מזרחי" בירושלים, לאחר מכן למד בישיבת נהר שלום, בית עוזיאל וישיבת פורת יוסף שם למד אצל הרבנים יעקב מאיר ועובדיה הדאיה וקיבל מאחרון סמיכה לרבנות. בהמשך הוסמך גם לשו"ב. היה מבאי ביתו של החכם המקובל שלמה אליעזר אלפנדרי, ושל הראשון לציון, חכם בן-ציון מאיר חי עוזיאל, ואף לימד בישיבתו 'שערי ציון' במשך שמונה שנים. הרב כהן יצק מים על ידי הסבא קדישא, הרב שלמה אליעזר אלפנדרי והיה מבאי ביתו הקרובים ומן הבודדים שנשאו חן וחסד בעיניו, וערכו עמו את סדר הפסח מדי שנה. כן היה ממקורביו של הרב נסים אלישר. הרב כהן היה ומגיד שיעורים בבתי כנסת רבים בירושלים, והעמיד תלמידים הרבה, המשמשים בקודש ברחבי הארץ. ייסד בירושלים את חברת התהילים "בני-עמי" לאמירת תהילים בשבתות, בבתי כנסת רבים בירושלים. בשנת תשי"ב, מונה על ידי הרבנות הראשית לישראל לכהן כרב לעדת הספרדים וחבר הרבנות הראשית בעיר רחובות. בראשית שנת תשי"ט, נתמנה לרב העיר רחובות, על ידי הרבנות הראשית לישראל, לאחר כשנה נכנס מינויו לרב העיר רחובות בתוקף רשמי, גם על ידי שר הדתות הרב יעקב משה טולידאנו במשך שנות כהונותו שימש לעיתים, כדיין בבית דין רבני ברחובות. כשבועיים לפני פטירתו מונה לראש ישיבת המקובלים בית אל. נפטר בכסלו תשל"ד ונקבר בהר המנוחות. הרב כהן היה נשוי ליעל, ולהם שמונה ילדים. ימינך ה' על הלכות חג פסח, תש"א אמרי יחזקאל פירושים וחידושים, בהלכה ואגדה, יצא לאור לאחר פטירתו, בשני כרכים, תשמ"ג, 1983 מאמרים שונים של הרב כהן התפרסמו בכתבי עת שונים. מאמרו זכר עמלק, נדפס בביטאון התורני קול סיני בגיליון אדר תשכ"ג (1963) תשובתו המשותפת עם הרב יעקב בצרי בעניין עגונות, נדפסה בקובץ 'שיח שושנים', כרך ד', ירושלים תשס"ו (2006). הרב יחזקאל כהן באתר החכם היומי הרב יחזקאל כהן תולדות חייו, בקובץ קול סיני אדר תשכ"ג הרב יחזקאל כהן באתר הרבנות הדתית רחובות זכר עמלק באתר היברו בוקס
אנה כריסטי (סרט, 1930)

אנה כריסטי (באנגלית: Anna Christie) הוא סרט קולנוע אמריקאי משנת 1930 עם גרטה גרבו בתפקיד הראשי. התסריט מבוסס על המחזה "אנה כריסטי" של יוג'ין אוניל (1921) שזיכה אותו בפרס פוליצר. העיבוד הראשון לקולנוע נעשה כסרט אילם בשנת 1923. המחזה הוצג בהבימה ב-1957 עם מרים זוהר בתפקיד הראשי. זהו הסרט המדבר הראשון של גרבו. בניגוד לשחקנים רבים מאותה תקופה, ששילוב סאונד בקולנוע פגע בקריירה שלהם, גרבו השתלבה בסרטים המדברים למרות המבטא הזר שלה, ואף הגיעה לשיאים שרק שחקנים מעטים זכו להם. גרטה גרבו הייתה מועמדת לפרס אוסקר לשחקנית הטובה ביותר, הסרט היה מועמד גם לפרס אוסקר על הבימוי והצילום. כריס כריסטופרסון (ג'ורג' מריון) הוא רב חובל מזדקן של דוברת פחם שעוגנת בנמל ניו יורק. הוא גר בדוברה ביחד עם ידידתו האלכוהוליסטית מרטי אוונס (מרי דרסלר) והם נוהגים לבלות את מרבית זמנם בשתייה על הדוברה ובבר של לארי (לי פלפס). כריס הוא מהגר משוודיה, הוא עזב את אשתו ובתו אנה במינסוטה. אשתו מתה ואנה נשארה אצל קרובי משפחה שניצלו אותה בעבודה בשדה והטרידו אותה מינית. לבסוף ברחה לסיינט פול ועסקה בזנות לאביה כתבה שהיא עובדת כאחות בבית חולים. היא כתבה לו שהייתה חולה אושפזה בבית חולים וכעת היא רוצה להגיע אליו ולנוח אף על פי שלא ראתה אותו מגיל חמש. היא מגיעה לבר ונפגשת עם אביה וידידתו. כריס מציע לה לגור איתו על הדוברה והיא מסכימה מחוסר ברירה. לילה אחד מתחוללת סערה והם אוספים לדוברה שלושה ימאים שאיבדו את דרכם בערפל. אחד מהם הוא מט בורקה (צ'ארלס ביקפורד), אנה מטפלת בו והוא מתאהב בה. הם יוצאים לבלות בלונג איילנד ובחזרה לדוברה הוא מציע לה נישואים. כריס מתנגד שאנה תינשא לימאי כי הרבה ימאים ממשפחתו טבעו בים. גם אנה מסרבת להצעתו וכאשר הוא לוחץ עליה לקבל הסבר היא נשברת ומגלה לו על עברה כזונה בסיינט פול. מטי ההמום מקלל אותה ובורח. לבסוף הוא מתחרט, חוזר לדוברה, משלים עם האב ומחבק את אנה. מדיה וקבצים בנושא אנה כריסטי בוויקישיתוף "אנה כריסטי", במסד הנתונים הקולנועיים IMDb (באנגלית) "אנה כריסטי", באתר נטפליקס "אנה כריסטי", באתר AllMovie (באנגלית) "אנה כריסטי", באתר Rotten Tomatoes (באנגלית) "אנה כריסטי", באתר Box Office Mojo (באנגלית) "אנה כריסטי", באתר אידיבי "אנה כריסטי", במסד הנתונים הקולנועיים KinoPoisk (ברוסית) קטע מאנה כריסטי, באתר יוטיוב אנה כריסטי בהבימה 1957, באתר ארכיון הבימה
יחסי מקסיקו–רומניה

יחסי מקסיקו–רומניה הם היחסים הבילטרליים שבין המדינות המקסיקניות המאוחדות לבין רומניה. למקסיקו שגרירות בבוקרשט וכן קונסוליות של כבוד בטימישוארה ובקלוז'-נאפוקה. לרומניה שגרירות במקסיקו סיטי וכן קונסוליות של כבוד בגוואדלחארה, קנקון ובווראקרוס. הקשרים הראשונים בין שתי המדינות החלו בסביבות המאה ה-16, כשסדרה של כתבי יד שעסקו באמריקה של התקופה הפרה-קולומביאנית נפוצו ברומניה. במהלך המאה ה-17 הגיע לרומניה התירס, שגדל במקסיקו, ובמאות שלאחר מכן הפכה רומניה לאחת המדינות המובילות בגידול תירס. במהלך ההתערבות הצרפתית השנייה במקסיקו, חיילים רומנים הצטרפו לצבא הצרפתי שסייע לקיסר מקסימיליאן הראשון. הקשר הרשמי הראשון בין מקסיקו לרומניה נוצר ב-1880 כשהנסיך קרול הראשון שלח מכתב לנשיא מקסיקו ובו הודיע לו על עצמאותה של רומניה מהאימפריה העות'מאנית בהתאם לאמנת ברלין ב-1878. מקסיקו ורומניה כוננו יחסים דיפלומטיים רשמיים ב-20 ביולי 1935 בטקס שנערך בפריז בהשתתפות שרי החוץ משתי המדינות. בשנת 1941 השתתף מלך רומניה לשעבר, קרול השני, במצעד יום העצמאות של מקסיקו, כשהוזמן לצפות בו לצד נשיא מקסיקו דאז, מנואל אבילה קמאצ'ו. מספר חודשים מאוחר יותר, ב-24 בדצמבר 1941, נותקו היחסים בין המדינות אחרי שהאחרונה הצטרפה למדינות הציר. במרץ 1973 מקסיקו ורומניה כוננו יחסים מחדש, וזמן קצר לאחר מכן נפתחו שגרירויות בבירות שתי המדינות. בספטמבר 1989, משיקולי תקציב, נסגרה שגרירות מקסיקו ברומניה, ונפתחה מחדש ב-1995. ב-1974 נשיא רומניה, ניקולאה צ'אושסקו ביקר במקסיקו, דבר שגרר אחריו שורה של ביקורי גומלין מקרב שתי המדינות. בשנת 1997 האיחוד האירופי חתם על הסכם סחר חופשי עם מקסיקו, ובשנת 2019 היה היקף הסחר בין מקסיקו כ-392 מיליון דולר, כשמקסיקו ייצאה לרומניה סחורות בשווי כולל של 91 מיליון דולר, עיקרן הן כלי רכב, ציוד חשמלי ודוודים, ואילו רומניה ייצאה למקסיקו סחורות בשווי כולל של כ-301 מיליון דולר, עיקרן הוא פלדה, ציוד חשמלי ומכונות. מדיה וקבצים בנושא יחסי מקסיקו–רומניה בוויקישיתוף Foreign Missions, באתר משרד החוץ המקסיקני Beyond Politics: Cultural Connections Among Mexico, Romania, and Poland "Relaciones optimas entre México y Rumania". universia. 11 ביולי 2005. נבדק ב-28 ביולי 2020. {{cite web}}: (עזרה) (בספרדית) Relations between Mexico and Romania (בספרדית) "Mexican Independence Day 1941". British Pathe. נבדק ב-28 ביולי 2020. {{cite web}}: (עזרה) Historical diplomatic relations between Mexico and Romania "Mexico exports to Romania". Trading Economics. נבדק ב-28 ביולי 2020. {{cite web}}: (עזרה) "Romania exports to Mexico". Trading Ecnomics. נבדק ב-28 ביולי 2020. {{cite web}}: (עזרה)
רוברט פיין

רוברט טריט פיין (באנגלית: Robert Treat Paine‏; 11 במרץ 1731 – 11 במאי 1814) היה מחותמי הכרזת העצמאות של ארצות הברית כנציג מסצ'וסטס בקונגרס הקונטיננטלי. פיין נולד בבוסטון, מסצ'וסטס ובילדותו למד בבית הספר הלטיני של בוסטון. את לימודי המשפטים באוניברסיטת הרווארד השלים בשנת 1749. פיין החל לעסוק במסחר ויצא למסע במושבות הדרומיות, ספרד ולבסוף אנגליה. כשחזר לביתו בשנת 1757 הוסמך על ידי לשכת עורכי הדין של מסצ'וסטס לעסוק במשפטים. פיין החל לעסוק בעריכת דין בפורטלנד (שהייתה באותה תקופה שייכת למדינת מסצ'וסטס, כיום בשטח מדינת מיין) ולאחר מכן העתיק את מגוריו לטאונטון, מסצ'וסטס. ב-1768 נקרא פיין לאספה הפרובנציאלית שנקראה להתאסף בבוסטון למטרות דיון והעמדה לדין של קצינים וחיילים בריטים שלקחו חלק בטבח בוסטון. פיין שירת בבית המשפט הכללי של מסצ'וסטס משנת 1773 ועד 1774. בשנת 1774 נבחר לקונגרס הפרובנציאלי ושירת שם עד סוף 1775. בשנת 1776 הוא נבחר לייצג את מסצ'וסטס בקונגרס הקונטיננטלי והיה מן החותמים על הכרזת העצמאות של ארצות הברית. ב-1777 התמנה ליושב ראש בית הנבחרים של מסצ'וסטס. ב-1779 הוא התמנה גם כחבר במועצה המבצעת של ארצות הברית. פיין היה חבר בוועדת החוקה שניסחה את חוקת ארצות הברית והיה מן התומכים הנלהבים בה. משנת 1777 ועד 1790 שירת גם כתובע הכללי של מדינת מסצ'וסטס ומשנת 1790 ועד 1804 היה שופט בבית המשפט העליון של מסצ'וסטס. בשנת 1804 פרש פיין מבית המשפט עקב בריאות ירודה והתמקד במשפחתו. פיין מת בגיל 83 ונקבר בבית הקברות הישן של מסצ'וסטס. מדיה וקבצים בנושא רוברט פיין בוויקישיתוף רוברט פיין, באתר המדריך הביוגרפי של הקונגרס של ארצות הברית (באנגלית) רוברט פיין, באתר אנציקלופדיה בריטניקה (באנגלית) רוברט פיין, באתר "Find a Grave" (באנגלית)
Shania Twain Live

Shania Twain Live (בעברית: שאניה טוויין בהופעה חיה) הוא אלבום DVD של זמרת הקאנטרי שאניה טוויין אשר יצא ב-7 בדצמבר 1999 על ידי מרקורי נאשוויל. האלבום מתעד את הופעתה הראשונה של טוויין במסגרת סיבוב ההופעות "Come On Over Tour". ההופעה צולמה ב-12 בספטמבר 1998 בדאלאס, טקסס ושודרה ברשת הטלוויזיה DirecTV. הקליפ לשיר "Come On Over" נלקח מהופעה זו. האלבום זכה להצלחה מסחרית כאשר הגיע למעמד פלטינה בארצות הברית ולמעמד פלטינה כפולה בבריטניה. Shania Twain - Live, Discogs (באנגלית) Shania Twain - Come On Over (Live) Gold & Platinum, RIAA (באנגלית) CERTIFICADOS – Pro-Música Brasil, pro-musicabr.org.br BPI
מקסים גרצ'קין

מקסים "מקס" גרצ'קין (באוקראינית: Максим Гречкін; נולד ב-4 במרץ 1996) הוא כדורגלן ישראלי יליד-אוקראינה, המשחק בעמדת המגן השמאלי בהפועל ירושלים. גרצ'קין נולד בחרקוב, אוקראינה. בגיל שלוש עלה עם משפחתו לישראל, והתגוררו בחולון. גרצ'קין התחיל את הקריירה שלו במחלקת הנוער של מכבי תל אביב ואף השתתף עם קבוצת הנוער בליגת האלופות לנוער. גרצ'קין לקח חלק בכל המשחקים, למעט משחק החוץ נגד דינמו קייב, אליו לא טס עם הקבוצה עקב החשש שייעצר על ידי השלטונות אם יתברר כי השתמט משירות צבאי אוקראיני. ב-21 בינואר 2016, גרצ'קין הושאל להפועל רמת השרון מהליגה הלאומית. ב-2 בפברואר 2016, ערך את הופעת הבכורה שלו בקבוצה בתיקו 0-0 נגד הפועל ירושלים. בקיץ 2016, הושאל לבית"ר תל אביב רמלה בה שיחק עד לסיום העונה, וקיץ לאחר מכן חזר לעונה נוספת בהפועל רמת השרון. ב-2 ביולי 2018, גרצ'קין האריך את חוזהו במכבי תל אביב והושאל להפועל חדרה מליגת העל. ב-25 באוגוסט 2018, גרצ'קין ערך את הופעת הבכורה שלו בליגת העל בניצחון 1–2 נגד הפועל תל אביב. ב-13 במאי 2019, גרצ'קין הבקיע את שער הבכורה שלו בקבוצה בניצחון 0–2 נגד מכבי חיפה. ב-4 ביוני 2019, גרצ'קין שוחרר ממכבי תל אביב וחתם לשלוש עונות בבית"ר ירושלים מליגת העל. ב-5 באוגוסט 2020, גרצ'קין הושאל לזוריה לוהנסק מליגת העל האוקראינית עד לסיום העונה, עם אופציה לרכישה. ב-11 בפברואר 2021 חזר גר'צקין לישראל ושיחק בהפועל חדרה מליגת העל, כמושאל לחצי-עונה. ב-29 במאי 2023 סיים את חוזהו בבית"ר, ועבר ליריבתה העירונית הפועל ירושלים. לו הופעה אחת במדי הנבחרת הצעירה של ישראל ב-2017. בנובמבר 2022 זומן לראשונה לנבחרת ישראל הבוגרת לקראת משחקי הידידות מול זמביה ומול קפריסין. ב-20 בנובמבר 2022 ערך את הופעת הבכורה שלו בבוגרים של הנבחרת, כשנכנס כמחליף במחצית השנייה, במשחק הידידות מול קפריסין שהסתיים בהפסד ביתי לישראל 2–3. בית"ר ירושלים גביע הטוטו: 2019/2020 גביע המדינה: 2022/2023 מקסים גרצ'קין, באתר ההתאחדות לכדורגל בישראל מקסים גרצ'קין, באתר Transfermarkt מקסים גרצ'קין, באתר Fussballdaten.de (בגרמנית) מקסים גרצ'קין, באתר Soccerway מקסים גרצ'קין, באתר WorldFootball.net מקסים גרצ'קין, באתר FootballDatabase.eu שירלי בר דיין, ‏כ-150 אוהדי מכבי יוכלו להיכנס למפגש עם קייב, באתר ערוץ הספורט, 7 בדצמבר 2015 רז אמיר, ‏גרצ'קין האריך חוזה במכבי ת"א והושאל לחדרה, באתר ONE‏, 2 ביולי 2018 תומר לוי, ‏רשמית: מקסים גרצ'קין חתם ל-3 שנים בבית"ר, באתר ערוץ הספורט, 4 ביוני 2019 תומר לוי, ‏מקס גרצ'קין: הושלמה עסקת העברתו לזוריה האוקראינית, באתר ערוץ הספורט, 5 באוגוסט 2020 עמית קרקו, חדרה הודיעה רשמית: גרצ'קין חתם עד סיום העונה, באתר ONE, ‏11 בפברואר 2021 הודעה על סיכום חוזה עם גרצ'קין, בעמוד הפייסבוק של הפועל ירושלים מועדון אוהדים - Hapoel Jerusalem FC https://www.football.org.il/players/player/?player_id=59498
The Platinum Collection (אלבום של שאניה טוויין)

The Platinum Collection הוא אלבום הוידאו הראשון של הזמרת שאניה טוויין אשר יצא ב-6 בנובמבר 2001 על ידי מרקורי נאשוויל רקורדס. אלבום זה מכיל אוסף של כל הקליפים שהוציאה טוויין עד צאת אלבום זה (מלבד הקליפ לשיר "When" שיצא בבריטניה בלבד). האלבום זכה להצלחה כאשר הגיע למעמד פלטינה בארצות הברית ולמעמד פלטינה כפולה בבריטניה. פופ, קאנטרי, מוזיקה עכשווית למבוגרים Gold & Platinum, RIAA (באנגלית) CERTIFICADOS – Pro-Música Brasil, pro-musicabr.org.br BPI
ג'ורג'ינה ריץ'

ג'ורג'ינה ריץ' (באנגלית: Georgina Rich; נולדה ב-1976) היא שחקנית בריטית. בתיאטרון שיחקה ריץ' במחזות "Honour" מאת ג'ואנה מארי-סמית' (2006), "כטוב בעיניכם" (2011), ו"ריצ'רד השלישי" (2017). ב-2006 הופיעה ריץ' בתפקיד בייבי האוזמן בהפקה של הווסט אנד למחזמר "ריקוד מושחת". תפקידיה בטלוויזיה כוללים את הדרמות "בתפקיד" (2015) ו"ריבר" (2015) של ערוץ BBC One. ב-2016 שיחקה בפרק "השנואים במדינה" מתוך הסדרה "מראה שחורה". ב-2017 גילמה את ווליס סימפסון בדוקו-דרמה "Wallis: The Queen That Never Was" של ערוץ 5. ריץ' חיה בצפון לונדון עם בן זוגה, התסריטאי אשלין דיטה, ועם בתם המשותפת. ג'ורג'ינה ריץ', במסד הנתונים הקולנועיים IMDb (באנגלית) "Meet Georgina Rich - the actress playing controversial figure Wallis Simpson". The Sun (באנגלית בריטית). 29 בנובמבר 2017. {{cite web}}: (עזרה)
The Specials (אלבום של שאניה טוויין)

The Specials (בעברית: המיוחדים) הוא אלבום DVD של הזמרת שאניה טוויין אשר יצא ב-20 בנובמבר 2001 על ידי מרקורי נאשוויל. האלבום מכיל קטעים משתי הופעות של טוויין כאשר אחת התרחשה במקום מולדתה של טוויין אונטריו מול קהל של עשרת אלפים צופים ונקראה "Winter Break". במהלך המופע היו מספרים אמנים אורחים ביניהם אלטון ג'ון והבקרסטריז בויז. עטיפת הסינגל של השיר "Rock This Country!" נלקחה מתוך אותו מופע. הקטעים השניים נלקחו מתוך מופע בשם "Come on Over" אשר התרחש ב-25 בנובמבר 1999 במהלך משחק פוטבול של הדאלאס קאובויס, במהלכה הופיעה טוויין מול קהל של 40 אלף איש. הקליפ לשיר "Rock This Country!" נלקח ממופע זה. מידע על האלבום The Specials באתר MusicBrainz CERTIFICADOS – Pro-Música Brasil, pro-musicabr.org.br
הרפתקאות הצ'יפמאנקס בכדור פורח

הרפתקאות הצ'יפמאנקס בכדור פורח (באנגלית: The Chipmunk Adventure) הוא סרט קולנוע קומי מוזיקלי מונפש אמריקאי משנת 1987, המבוסס על הסדרה המצוירת "אלווין והצ'יפמאנקס" שמבוססת על המותג הצ'יפמאנקס. הסרט בוים על ידי ג'ניס קרמן והופק על ידי רוס בגדאסאריאן ג'וניור. הסרט יצא במהלך שידור העונה החמישית של הסדרה "אלווין והצ'יפמאנקס". בסרט זה הצ'יפמאנקס והצ'יפטס יוצאים למרוץ ברחבי העולם בכדורים פורחים כתוכנית כיסוי להעברת יהלומים. לאחר שדייב נסע לאירופה לנסיעות עסקים, הצ'יפמאנקס נשארו בבית עם השמרטפית שלהם, גברת מילר. לאחר מכן, הצ'יפמאנקס והצ'יפטס יוצאים ביחד למסע ברחבי העולם בכדור פורח וזאת על מנת למנוע מחבורת מבריחי יהלומים להבריח יהלומים בשווי של מאה אלף דולר כאשר הם עצמם מתכננים להשיב אותם לידיים המקוריות באמצעות בובות בדמותם. רוס בגדאסאריאן ג'וניור - אלווין, סיימון ודייב סוויל ג'ניס קרמן - תאודור סוויל והצ'יפטס: בריטני, ג'נט ואלינור מילר דודי גודמן - גברת מילר סוזן טיירל - קלאודיה פורשטיין אנתוני דה לונגיס - קלאוס פורשטיין פרנק ולקר - סופי, הכלבה של הפורשטיינים / תינוק פינגווין / צ'יף קן סנסום - המפקח ג'מאל ננסי קארטרייט - נסיך לאחר הצלחת סדרת האנימציה ברשת NBC, רוס בגדאסאריאן ג'וניור החל ליצור קונספט לסרט באורך מלא. הכישלון של סרט האנימציה "הקדירה השחורה" בשנת 1985 הביא למספר פיטורים של אנימטורים מדיסני (ביניהם: גלן קין, דן האסקט ודייב פרויקסמה), ובגדאסאריאן גייס אותם לעבודה בסרט שלו. "הרפתקאות הצ'יפמאנקס בכדור פורח", במסד הנתונים הקולנועיים IMDb (באנגלית) "הרפתקאות הצ'יפמאנקס בכדור פורח", באתר נטפליקס "הרפתקאות הצ'יפמאנקס בכדור פורח", באתר AllMovie (באנגלית) "הרפתקאות הצ'יפמאנקס בכדור פורח", באתר Rotten Tomatoes (באנגלית) "הרפתקאות הצ'יפמאנקס בכדור פורח", באתר Box Office Mojo (באנגלית) "הרפתקאות הצ'יפמאנקס בכדור פורח", במסד הנתונים הקולנועיים KinoPoisk (ברוסית)
מובנדה

מחוז מובנדה (באנגלית, בסוואהילי: Mubende) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, מובנדה. המחוז גובל במחוז קיאנקוונצי מצפון, במחוז קיבוגה מצפון מזרח, במחוז מיטיאנה ממזרח, במחוזות סאמבאבולה וגומבה מדרום, במחוז קיגגווה מדרום מערב ובמחוז קיבלה ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא מובנדה. במשך השנים התפצלו מהמחוז שטחים לצורך הקמת מחוזות חדשים, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. המחוזות שהוקמו הם מיטיאנה (2015) וקסנדה (2019). רוב כלכלת המחוז נשענת על חקלאות. הגידולים הנפוצים במחוז הם: תירס, כרוב, בננה, קסאווה, בצל, עגבנייה, שעועית, בטטה, קפה (צמח) ותה. רוב התוצרת החקלאית נמכרת בשטחי המחוז ונועדת לשימוש עצמי. מדיה וקבצים בנושא מובנדה בוויקישיתוף אתר האינטרנט הרשמי של מובנדה Government names 14 new districts, web.archive.org, ‏29 באוקטובר 2013 (באנגלית)
פוסדיק

פוסדיק (באנגלית: Fosdyke) הוא כפר במחוז לינקולנשייר, אנגליה. אוכלוסיית הקהילה האזרחית בשנת 2011 מנתה 480 איש. הכפר ממוקם כ-7 מיל (11 קילומטרים) דרומית מבוסטון, ליד הכביש המהיר A17, ו2 מיל (3.2 קילומטרים) מזרחה מצומת הכביש A17 עם כביש A16. השם מקורו באנגלית "fotrs dic" מהאנגלית הישנה והנורדית, כלומר התעלה (שם אישי) של Fotr. הכנסייה האנגליקנית של פוסדיק מוקדשת לכל הקדושים. בשנים 1871–1872 נבנתה הכנסייה וצבעו אותה בצבע לבן בלבד. כנסייה אחרת בכפר נבנתה בסגנון אנגלי קדום. האדריכל היה אדוארד בראונינג. פוסדיק הוא אחד משמונה עשר הקהילות האזרחיות אשר מהוות יחד עם מחוז בוסטון את סדר השלטון המקומי של רובע בוסטון. הקהילה של פוסדיק מהווה חלק מהבחירות של חמשת הכפרים יחד עם אלגרקירק, ביקר, סוטרטון, וויגטופט. עד עכשיו הקיימה הקהילה חלק ממחוז הכפר בוסטון באזורי החלקים של הולנד. לינקולנשייר הייתה אחת משלוש החטיבות (הידועות רשמית כחלקים) של מחוז לינקולנשייר. מאז חוק השלטון המקומי משנת 1888, חלקי הולנד היו, ברוב המובנים, מחוז בפני עצמו. בפוסדיק אין אולמות, אין חנויות, וסניף הדואר הקרוב נמצא בסוטרטון. הפאב היחיד בקרבת הכפר נמצא בגשר פוסדיק. פאבים אחרים באזור המקומי נסגרו. הפאב היחיד בכפר שמספק משקאות חריפים הוא מועדון הספורט והחברתי של פוסדיק. במועדון יש בריכה, פוקר, מגרש ספורט, וגינת משחקים, מגרש הספורט משמש את מועדון הכדורגל פוסדיק. המגרש נפתח בשנת 2009, והוא משמש לכדורגל, כדורסל וכדורעף. בסמוך למבנה המועדונים החברתי נמצא גן שעשועים לילדים. בסמוך לגשר פוסדיק יש מרינה עם סירות בבעלות פרטית, וסירות תענוגות. מדיה וקבצים בנושא פוסדיק בוויקישיתוף אתר האינטרנט הרשמי של פוסדיק מועדון קערות Goodfellowship "Civil Parish population 2011". Neighbourhood Statistics. Office for National Statistics. נבדק ב-17 במאי 2016. {{cite web}}: (עזרה)(הקישור אינו פעיל) "Fosdyke". Institute for Name Studies. University of Nottingham. נבדק ב-18 בספטמבר 2011. {{cite web}}: (עזרה)(הקישור אינו פעיל, December 2017) Cox, J. Charles (1916) Lincolnshire p. 128; Methuen & Co. Ltd Kelly's Directory of Lincolnshire with the port of Hull 1885, pp. 395, 396 "Fosdyke", Ports.org.uk. Retrieved 26 June 2013 "Skegness RNLI rescues three men from stricken boat", BBC News Lincolnshire, 12 December 2011. Retrieved 26 June 2013 "Fosdyke CP/Ch", A Vision of Britain through Time. Retrieved 22 September 2011, ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פוסדיק".